2.12.2009 Den Europæiske Unions Tidende L 315/49 DET EUROPÆISKE RÅDS AFGØRELSE truffet med samtykke fra Kommissionens formand af 1. december 2009 om udnævnelse af Unionens højtstående repræsentant for udenrigsanliggender og sikkerhedspolitik (2009/880/EU) DET EUROPÆISKE RÅD HAR — under henvisning til traktaten om Den Europæiske Union, særlig artikel 18, stk. 1, og ud fra følgende betragtninger: (1) Lissabontraktaten indfører det nye hverv som Unionens højtstående repræsentant for udenrigsanliggender og sikkerhedspolitik. I overensstemmelse med artikel 5 i protokol (nr. 36) om overgangsbestemmelser og som forudset i erklæring (nr. 12), der er knyttet som bilag til slutakten fra den rege- ringskonference, der har vedtaget Lissabontraktaten, bør Unionens højtstående repræsentant for udenrigsanlig- gender og sikkerhedspolitik, der udnævnes under en Kommissions tjenesteperiode, blive medlem af Kommis- sionen for den resterende del af Kommissionens tjeneste- periode. Unionens højtstående repræsentant for udenrigsanlig- gender og sikkerhedspolitik bør udnævnes — VEDTAGET DENNE AFGØRELSE: Artikel 1 Baroness Catherine Margaret ASHTON OF UPHOLLAND udnævnes til Unionens højtstående repræsentant for udenrigsanliggender og sikkerhedspolitik for perioden fra den 1. december 2009 indtil afslutningen af den nuværende tjenesteperiode for Kommissionen. Artikel 2 Denne afgørelse meddeles Baroness Catherine Margaret ASHTON OF UPHOLLAND af formanden for Det Europæiske Råd. Den offentliggøres i Den Europæiske Unions Tidende. Udfærdiget i Bruxelles, den 1. december 2009 På Det Europæiske Råds vegne H. VAN ROMPUY Formand